b'\n_START_ARTICLE_\nRydbergova konstanta\n_START_PARAGRAPH_\nRydbergova konstanta, sa simbolom R\xe2\x88\x9e, je fizikalna konstanta, nazvana prema \xc5\xa1vedskom fizi\xc4\x8daru Johannesu Rydbergu, i odnosi se na odre\xc4\x91ivanje spektralnih linija u spektroskopiji. Rydberg ju je u po\xc4\x8detku odredio empirijski, ali je kasnije Niels Bohr pokazao da se mo\xc5\xbee i izra\xc4\x8dunati iz ostalih osnovnih fizikalnih konstanti, kori\xc5\xa1tenjem kvantne mehanike. _NEWLINE_Rydbergova konstanta ustvari prestavlja grani\xc4\x8dnu vrijednost najve\xc4\x87eg valnog broja (obrnuta vrijednost od valne duljine), koju foton mo\xc5\xbee emitirati iz atoma vodika. Spektralne linije atoma vodika se mogu izra\xc4\x8dunati iz Rydbergove formule._NEWLINE_Rydbergova jedinica energije, sa simbolom Ry, je vezana uz Rydbergovu konstantu i prestavlja ionizacijsku energiju za taj foton.'